CELEX: 32016D2004
Language: hr
Date: 2016-11-14 00:00:00
Title: Provedbena odluka Komisije (EU) 2016/2004 оd 14. studenoga 2016. o izmjeni Provedbene odluke 2013/780/EU o određivanju odstupanja od članka 13. stavka 1. točke ii. Direktive Vijeća 2000/29/EZ u pogledu piljenog drva bez kore vrsta Quercus L., Platanus L. i Acer saccharum Marsh. podrijetlom iz Sjedinjenih Američkih Država (priopćeno pod brojem dokumenta C(2016) 7181)

16.11.2016   
            
            
               HR
            
            
               Službeni list Europske unije
            
            
               L 308/62
            
         PROVEDBENA ODLUKA KOMISIJE (EU) 2016/2004
   оd 14. studenoga 2016.
   o izmjeni Provedbene odluke 2013/780/EU o određivanju odstupanja od članka 13. stavka 1. točke ii. Direktive Vijeća 2000/29/EZ u pogledu piljenog drva bez kore vrsta Quercus L., Platanus L. i Acer saccharum Marsh. podrijetlom iz Sjedinjenih Američkih Država
   
      
         (priopćeno pod brojem dokumenta C(2016) 7181)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1. drugu alineju,
   budući da:
   
               (1)
            
            
               Direktivom 2000/29/EZ predviđaju se zaštitne mjere protiv unošenja u Uniju organizama iz trećih zemalja koji su štetni za bilje ili biljne proizvode. Člankom 1. Provedbene odluke Komisije 2013/780/EU (2) određuje se odstupanje od zaštitnih mjera u skladu s Direktivom 2000/29/EZ i dopušta državama članicama unošenje na njihovo državno područje piljenog drva bez kore vrsta Quercus L., Platanus L. i Acer saccharum Marsh. podrijetlom iz Sjedinjenih Američkih Država, i ako nema fitosanitarni certifikat, do 30. studenoga 2016., pod uvjetom da je to drvo u skladu s uvjetima iz Priloga toj Provedbenoj odluci.
            
         
               (2)
            
            
               Provedbenom odlukom Komisije (EU) 2015/893 (3) utvrđuju se zahtjevi u pogledu unošenja u Uniju piljenog drva bez kore vrsta Platanus L. i Acer spp. podrijetlom iz trećih zemalja. Ti se zahtjevi smatraju neophodnima za fitosanitarnu zaštitu područja Unije od organizma Anoplophora glabripennis (Motschulsky) i ni jedno odstupanje od njih ne bi se smjelo smatrati opravdanim. Na piljeno drvo bez kore tih vrsta stoga se više ne bi trebalo primjenjivati odstupanje određeno Provedbenom odlukom 2013/780/EU.
            
         
               (3)
            
            
               U svjetlu informacija koje države članice periodično dostavljaju Komisiji može se zaključiti da je primjena posebnih uvjeta određenih Prilogom Provedbenoj odluci 2013/780/EU dovoljna za sprječavanje unošenje štetnih organizama u Uniju. Države članice trebale bi nastaviti primjenjivati te uvjete u pogledu piljenog drva bez kore vrste Quercus L. podrijetlom iz Sjedinjenih Američkih Država. Ocjena tehničkih informacija koje su dostavile Sjedinjene Američke Države pokazuje da je program za certifikaciju piljenog tvrdog drva sušenog u sušari, na koji se upućuje u članku 2. stavku 3. Provedbene odluke 2013/780/EU, učinkovit.
            
         
               (4)
            
            
               Stoga bi odobrenje odstupanja u pogledu piljenog drva bez kore vrste Quercus L. podrijetlom iz Sjedinjenih Američkih Država trebalo produljiti do 31. prosinca 2026. kako bi se izbjeglo nepotrebno narušavanje trgovine tim drvom.
            
         
               (5)
            
            
               Provedbenu odluku 2013/780/EU trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Izmjena Provedbene odluke 2013/780/EU
   Provedbena odluka 2013/780/EU mijenja se kako slijedi:
   
               1.
            
            
               Članak 1. zamjenjuje se sljedećim:
               „Odstupajući od članka 13. stavka 1. točke ii. Direktive 2000/29/EZ, državama članicama dopušta se unošenje na njihovo državno područje piljenog drva bez kore vrste Quercus L. podrijetlom iz Sjedinjenih Američkih Država, obuhvaćenog oznakom KN i opisima iz Priloga V. dijela B odjeljka I. točke 6. te Direktive, i ako nema fitosanitarni certifikat, pod uvjetom da je to drvo u skladu s uvjetima iz Priloga ovoj Odluci.”
            
         
               2.
            
            
               U članku 3. datum „30. studenoga 2016.” zamjenjuje se datumom „31. prosinca 2026.”
            
         Članak 2.
   Adresati
   Ova je Odluka upućena državama članicama.
   
      Sastavljeno u Bruxellesu 14. studenoga 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Provedbena odluka Komisije 2013/780/EU оd 18. prosinca 2013. o određivanju odstupanja od članka 13. stavka 1. točke ii. Direktive Vijeća 2000/29/EZ u pogledu piljenog drva bez kore vrsta Quercus L, Platanus L. i Acer saccharum Marsh. podrijetlom iz Sjedinjenih Američkih Država (SL L 346, 20.12.2013., str. 61.).
   
      (3)  Provedbena odluka Komisije (EU) 2015/893 оd 9. lipnja 2015. u pogledu mjera za sprečavanje unošenja u Uniju organizma Anoplophora glabripennis (Motschulsky) i njegova širenja unutar Unije (SL L 146, 11.6.2015., str. 16.).